CELEX: 32013R0913
Language: hr
Date: 2013-09-23 00:00:00
Title: Uredba Komisije (EU) br. 913/2013 оd 23. rujna 2013. o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe sladila u određenim namazima od voća ili povrća  Tekst značajan za EGP

24.9.2013   
            
            
               HR
            
            
               Službeni list Europske unije
            
            
               L 252/11
            
         UREDBA KOMISIJE (EU) br. 913/2013
   оd 23. rujna 2013.
   o izmjeni Priloga II. Uredbi (EZ) br. 1333/2008 Europskog parlamenta i Vijeća u pogledu uporabe sladila u određenim namazima od voća ili povrća
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1333/2008 Europskog parlamenta i Vijeća od 16. prosinca 2008. o prehrambenim aditivima (1), a posebno njezin članak 10. stavak 3.,
   budući da:
   
               (1)
            
            
               U Prilogu II. Uredbi (EZ) br. 1333/2008 utvrđen je popis prehrambenih aditiva Unije odobrenih za uporabu u hrani te uvjeti njihove uporabe.
            
         
               (2)
            
            
               Taj se popis može izmijeniti u skladu s postupkom iz Uredbe (EZ) br. 1331/2008 Europskog parlamenta i Vijeća od 16. prosinca 2008. o utvrđivanju zajedničkog postupka odobravanja prehrambenih aditiva, prehrambenih enzima i prehrambenih aroma (2).
            
         
               (3)
            
            
               U skladu s člankom 3. stavkom 1. Uredbe (EZ) br. 1331/2008 popis prehrambenih aditiva Unije može se ažurirati na inicijativu Komisije ili na temelju zahtjeva.
            
         
               (4)
            
            
               Dana 9. svibnja 2012. podnesen je zahtjev za odobrenje uporabe sladila u svim prehrambenim proizvodima koji pripadaju potkategoriji hrane 04.2.5.3 „Ostali slični namazi od voća ili povrća” Priloga II. Uredbi (EZ) br. 1333/2008. Ta potkategorija uključuje namaze od voća ili povrća slične džemovima, želeima i marmeladama kako su definirani Direktivom Vijeća 2001/113/EZ od 20. prosinca 2001. o voćnim džemovima, želeima i marmeladama te zaslađenom kesten pireu namijenjenima prehrani ljudi (3). Zahtjev je potom stavljen na raspolaganje državama članicama u skladu s člankom 4. Uredbe (EZ) br. 1331/2008.
            
         
               (5)
            
            
               U Direktivi Vijeća 2001/113/EZ opisani su i definirani džemovi, želei i marmelade. Namazi od voća ili povrća slični džemovima, želeima i marmeladama, koji pripadaju potkategoriji hrane 04.2.5.3, mogu sadržavati sastojke koji se ne nalaze na popisu iz Priloga II. Direktivi 2001/113/EZ (npr. vitamini, minerali i arome).
            
         
               (6)
            
            
               Prilogom II. Uredbi (EZ) br. 1333/2008 odobrava se uporaba sladila acesulfama K (E 950), ciklaminske kiseline i njezinih natrijevih i kalcijevih soli (E 952), saharina i njegovih natrijevih, kalijevih i kalcijevih soli (E 954), sukraloze (E 955), neohesperdina DC (E 959) i steviol glikozida (E 960) u džemovima, želeima i marmeladama smanjene energetske vrijednosti te u ostalim sličnim namazima od voća kao što su namazi za sendviče na osnovi suhog voća smanjene energetske vrijednosti ili bez dodanog šećera.
            
         
               (7)
            
            
               Proširenje uporabe tih sladila na sve ostale slične namaze od voća i povrća smanjene energetske vrijednosti omogućit će njihovu uporabu na sličan način kao kod džemova, želea i marmelada smanjene energetske vrijednosti.
            
         
               (8)
            
            
               Budući da se namazi od voća ili povrća upotrebljavaju kao alternativa džemovima, želeima i marmeladama, uporaba sladila u tim namazima neće dovesti do dodatne izloženosti potrošača i stoga ne predstavlja sigurnosni rizik.
            
         
               (9)
            
            
               U skladu s člankom 3. stavkom 2. Uredbe (EZ) br. 1331/2008 Komisija je dužna zatražiti mišljenje Europske agencije za sigurnost hrane kako bi ažurirala popis prehrambenih aditiva Unije iz Priloga II. Uredbi (EZ) br. 1333/2008, osim ako takva ažuriranja neće imati utjecaj na zdravlje ljudi. Budući da se proširenje uporabe acesulfama K (E 950), ciklaminske kiseline i njezinih natrijevih i kalcijevih soli (E 952), saharina i njegovih natrijevih, kalijevih i kalcijevih soli (E 954), sukraloze (E 955), neohesperdina DC (E 959) i steviol glikozida (E 960) na sve ostale slične namaze od voća ili povrća smanjene energetske vrijednosti smatra ažuriranjem tog popisa koje neće imati utjecaj na zdravlje ljudi, Komisija ne mora tražiti mišljenje Europske agencije za sigurnost hrane.
            
         
               (10)
            
            
               Prilog II. Uredbi (EZ) br. 1333/2008 potrebno je stoga na odgovarajući način izmijeniti.
            
         
               (11)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Prilog II. Uredbi (EZ) br. 1333/2008 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 23. rujna 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 354, 31.12.2008., str. 16.
   
      (2)  SL L 354, 31.12.2008., str. 1.
   
      (3)  SL L 10, 12.1.2002., str. 67.
   
      PRILOG
      Dio E Priloga II. Uredbi (EZ) br. 1333/2008 mijenja se kako slijedi:
      
                  (1)
               
               
                  Unos u potkategoriju hrane 04.2.5.3 „Ostali slični namazi od voća ili povrća” za E 950 zamjenjuje se sljedećim unosom:
                  
                               
                           
                           
                              „E 950
                           
                           
                              Acesulfam K
                           
                           
                              1 000
                           
                           
                               
                           
                           
                              Samo za namaze od voća ili povrća smanjene energetske vrijednosti i namaze za sendviče na osnovi suhog voća smanjene energetske vrijednosti ili bez dodanog šećera”
                           
                        
            
                  (2)
               
               
                  Unosi u potkategoriju hrane 04.2.5.3 „Ostali slični namazi od voća ili povrća” za E 952, E 954, E 955, E 959 i E 960 zamjenjuju se sljedećim unosima:
                  
                               
                           
                           
                              „E 952
                           
                           
                              Ciklaminska kiselina i njezine natrijeve i kalcijeve soli
                           
                           
                              500
                           
                           
                              (51)
                           
                           
                              Samo za namaze od voća ili povrća smanjene energetske vrijednosti i namaze za sendviče na osnovi suhog voća smanjene energetske vrijednosti ili bez dodanog šećera
                           
                        
                               
                           
                           
                              E 954
                           
                           
                              Saharin i njegove natrijeve, kalijeve i kalcijeve soli
                           
                           
                              200
                           
                           
                              (52)
                           
                           
                              Samo za namaze od voća ili povrća smanjene energetske vrijednosti i namaze za sendviče na osnovi suhog voća smanjene energetske vrijednosti ili bez dodanog šećera
                           
                        
                               
                           
                           
                              E 955
                           
                           
                              Sukraloza
                           
                           
                              400
                           
                           
                               
                           
                           
                              Samo za namaze od voća ili povrća smanjene energetske vrijednosti i namaze za sendviče na osnovi suhog voća smanjene energetske vrijednosti ili bez dodanog šećera
                           
                        
                               
                           
                           
                              E 959
                           
                           
                              Neohesperdin DC
                           
                           
                              50
                           
                           
                               
                           
                           
                              Samo za namaze od voća ili povrća smanjene energetske vrijednosti i namaze za sendviče na osnovi suhog voća smanjene energetske vrijednosti ili bez dodanog šećera
                           
                        
                               
                           
                           
                              E 960
                           
                           
                              Steviol glikozidi
                           
                           
                              200
                           
                           
                              (60)
                           
                           
                              Samo za namaze od voća ili povrća smanjene energetske vrijednosti i namaze za sendviče na osnovi suhog voća smanjene energetske vrijednosti ili bez dodanog šećera”